Lisa 2

Hankija: Tapa Vallavalitsus

Hange: Suurenenud abivajadusega lapse tugiisikuteenuse osutamine Tapa vallas

**Lepingu projekt**

**Tapa Vallavalitsus** (edaspidi tellija), registrikood 75033477, aadress Pikk 15, 45106 Tapa linn Lääne-Virumaa, mida esindab vallavanem

**\_\_\_** (edaspidi täitja), registrikood \_\_\_, asukoht \_\_\_ , mida esindab juhatuse liige/ volituse alusel \_\_\_\_\_\_\_\_

edaspidi koos pooled või eraldi pool, sõlmisid lepingu alljärgnevas:

1. **Üldsätted**
   1. Leping on sõlmitud hanke „Suurenenud abivajadusega lapse tugiisikuteenuse osutamine Tapa vallas “ (edaspidi riigihange) tulemusena.
   2. Lepingu lahutamatuteks osadeks on riigihanke alusdokumendid (edaspidi hanke alusdokumendid), täitja pakkumus, pooltevahelised kirjalikud teated ning lepingu muudatused ja lisad.
   3. Lepingul on selle sõlmimise hetkel järgmised lisad:
      1. Teenuse tehniline kirjeldus;
      2. Pakkumusevorm;
      3. Tugiisikuteenuse kasutamise koondgraafiku näidisvorm;
2. **Hankelepingu eesmärk ja ese**
   1. Lepingu esemeks on tugiisikuteenuse osutamine suurenenud abivajadusega Tapa valla lastele (edaspidi teenus)*.* Lepingu esemeks olevate teenuste täpsem kirjeldus on toodud hanke alusdokumentides ja täitja pakkumuses.
   2. Hankelepingute alusel tellitava teenuse eeldatav maht on kokku kuni 47 500,00 eurot.

2.2.1 Tellijal ei ole kohustust tellida teenuseid hankelepingu eeldatavas rahalises mahus. Tegelikult tellitavate teenuste rahaline maht sõltub reaalselt teenust saanud laste arvust ja neile osutatud teenuste mahust ning maksumusest.

* 1. Teenuse vajalikkuse ja mahu hindab Tapa vallavalitsuse lastekaitsetöötaja koostöös lapsevanemaga ning vajadusel kaasates teisi erialaspetsialiste.
  2. Tellijal on keelatud omavoliliselt suurendada teenuse mahtu ilma tellija sellekohase otsuseta. Omavoliliselt suurendatud teenuste eest tellija täitjale tasu ei maksa.
  3. Lepingus kokku lepitud teenuste maksumused sisaldavad kõiki teenuste osutamiseks vajalikke kulusid, maksusid ja makseid~~,~~ sealhulgas lepingu täitmisega seotud mistahes personali kulu, tugiisikute töölepingu või võlaõigusliku lepingu alusel makstavad tasud (sh maksud), teenuse osutamisega seotud transport, ruumide rent, sisustus, supervisiooni/ kovisiooni läbiviimise kulud, pangaülekannete tasud jm. Käesolevas punktis on tegemist näitliku (st mitteammendava) kulude loeteluga.
  4. Täitja kinnitab, et ta on võimeline tähtaegselt osutama hanke alusdokumentides määratud teenust.
  5. Teenus peab vastama SHS § 23 ja § 25 nõuetele tugiisikuteenuse osutamisel ja Tapa Vallavalitsuse vastavate teenuste osutamiste kordadele.

1. **Tellimuse esitamine hankelepingu alusel** 
   1. Teenust osutatakse vajaduspõhiselt.
   2. Täitja peab tagama teenuse osutamisega alustamise hiljemalt 30 tööpäeva jooksul arvates tellija korralduse saamisest, kui ei ole teisiti kokku lepitud.
   3. Teenuse saamiseks esitab tellija korralduse hiljemalt kolme tööpäeva jooksul korralduse tegemisest lepingus määratud täitja volitatud esindaja e-posti aadressil.
   4. Korraldus esitatakse kirjalikku taasesitamist võimaldavas vormis.
2. **Tellimuse täitmise tingimused** 
   1. Täitja kohustub osutama teenust tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Hanke alusdokumentides ja/või tellimuses määratlemata omaduste osas peab teenus olema vähemalt keskmise kvaliteediga ja vastavama sarnastele teenustele tavaliselt esitatavatele nõuetele. Täitja peab teenuse osutamise käigus tegema kõik tööd ja toimingud, mis ei ole hanke alusdokumentides sätestatud, kuid mis oma olemuselt kuuluvad teenuse osutamisega seotud tööde hulka.
   2. Täitja peab tagama, et teenust osutavad pakkumuses nimetatud isikud/meeskonnaliikmed vastavalt oma erialastele teadmistele, oskustele ja võimetele
   3. Täitja kohustub teenuse osutamise tingimustest informeerima oma töötajaid, kellele ta lepingu täitmisega seotud ülesande on pannud.
   4. Teenuse osutamiseks vajalikud materjalid hangib täitja.
   5. Vajadusel annab tellija esindaja täitjale täiendavaid selgitusi ja/või informatsiooni teenuse osutamisega seotud küsimustes kolme tööpäeva jooksul, arvates täitja vastavasisulise kirjaliku pöördumise (sh pöördumine e-maili teel) kättesaamisest tellija poolt.
   6. Tellijal on õigus kontrollida teenuse osutamise käiku ja kvaliteeti, nõudes vajadusel täitjalt selle kohta informatsiooni või kirjalike või suuliste seletuste esitamist.
   7. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.
3. **Teenuse maksumus ja tasumise tingimused**
   1. Tellija tasub täitjale osutatud teenuse eest vastavalt pakkumuses fikseeritud ühiku hinnale järgmiselt:
      1. tugiisikuteenuse tunnihind ….. eurot (vastavalt käibemaksuseadusele käibemaksu ei lisandu);
   2. Teenuse maksumus lepingu tähenduses on tellimuses esitatud teenuse koguse vms ja teenuse ühikuhindade alusel arvestatud summa.
   3. Teenuse maksumus sisaldab kõiki kulusid, mis täitja on teinud teenuse osutamiseks.
   4. Tellija tasub teenuse eest igakuiselt pärast korrektselt täidetud lepingu lisa „teenuse osutamise graafik“ saamist ning arve esitamist.
   5. Digitaalselt allkirjastatud lepingu lisa ja arve tuleb esitada punkti 5.8. kohaselt teenuste osutamise kalendrikuule järgneva kuu 7. kuupäevaks. Tellijal on igal ajal õigus nõuda täiendavaid dokumente teenuste osutamise tõendamiseks, sh andmeid tugiisikutele makstud tasu suuruse kohta, arvestades lepingus sätestatud nõudeid.
   6. Tellija kontrollib esitatud dokumentide korrektsust kümne tööpäeva jooksul. Puudulikest andmetest tingitud selgitustaotlusele peab täitja tellijale vastama ühe tööpäeva jooksul. Arve tasumise kohustus tekib pärast nõuetekohast dokumentide esitamist.
   7. Tellija tasub tellija koordinaatori poolt teenusele suunatud ning teenusele ilmunud isikute eest.
   8. Täitja esitab tellijale arve e-arvena.
   9. Arve maksetähtaeg peab olema vähemalt 14 tööpäeva arve esitamisest.
4. **Poolte vastutus ja vääramatu jõud**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Poole koguvastutus on piiratud lepingu hinnaga, välja arvatud juhul, kui lepingurikkumine oli tahtlik.
   2. Täitja vastutab igasuguse lepingurikkumise eest, eelkõige kui täitja ei ole lepingut täitnud, teenus ei ole tähtaegselt osutatud või kui teenus ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Tellija esitab pretensiooni mõistliku aja jooksul teenuse mittevastavusest teada saamisest arvates.
      1. Pretensioonis fikseeritakse teenuses ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega töö parandamist või uue töö tegemist, kui sellega ei põhjustata täitjale ebamõistlikke kulusid või põhjendamatuid ebamugavusi. Kui täitja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
      2. Tellijal on õigus puuduste kõrvaldamise nõude asemel alandada teenuse hinda.
      3. Tellijal ei ole õigust esitada pretensiooni, kui puudused teenuse kvaliteedis olid tingitud tellija poolt antud juhiste ebasobivusest ning täitja oli tellijat sellest teavitanud vastavalt lepingus sätestatule.
   4. Lisaks lepingu täitmise nõudele või täitmisnõude asemel on tellijal õigus nõuda leppetrahvi vastavalt rikkumisele kuni summa ulatuses, mis on täitjale lepingu alusel teenuste eest välja makstud või välja maksmisele kuulub, ning tasaarvestada see õigusaktides sätestatud korras. Samuti on tellijal õigus mitte suunata täitja juurde teenusele uusi kliente kuni rikkumiste kõrvaldamiseni.
   5. Kui täitja ei täida lepinguga võetud kohustusi, ei paranda puudustega teenust või ei osuta uut teenust ja täitja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus teenused kolmandatelt isikutelt ning nõuda lisaks leppetrahvile kolmandatelt isikutelt tellitud teenusele kulunud summa ning teenuse hinna vahe hüvitamist täitja poolt ja/või leping erakorraliselt ühepoolselt lõpetada.
   6. Kui tellija viivitab lepingus sätestatud rahaliste kohustuste täitmisega, on täitjal õigus nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% tellimuse maksumusest.
   7. Täitja peabmäärama lepingu täitmiseks andmekaitsespetsialisti.
      1. Täitja peab tagama oma igapäevatöös kõigi teenustega kogutavate andmete, sh mistahes isikuandmete konfidentsiaalsuse ning kasutama selleks kõiki vajalikke turvameetmeid. Selleks arvestab täitja isikuandmete kaitse üldmääruse nõuetega, jälgides ka Andmekaitse Inspektsiooni andmekaitse ja -turbe soovitusi.
   8. Lepingu punktis 8 sätestatud konfidentsiaalsuskohustuse rikkumisel täitja või lepingu punktis 8.4. nimetatud isikute poolt on tellijal õigus nõuda täitjalt leppetrahvi kuni 10% lepingu hinnast ja/või leping erakorraliselt ühepoolselt üles öelda.
   9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest täitjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
      1. Lepingu oluliseks rikkumiseks loetakse, kui rohkem kui kolmel korral ei vasta täitja poolt osutatud teenus lepingutingimustele või täitja on rohkem kui kolmel korral hilinenud teenuse osutamisega rohkem kui 10 kalendripäeva. Sellise rikkumise korral on tellijal õigus nõuda koos lepingu erakorralise ühepoolse lõpetamisega leppetrahvi kuni 5% lepingu hinnast.
   10. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa lepingu alusel tasumisele kuuluva summaga.
   11. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv kohtupraktika tunnistab vääramatu jõuna.
5. **Teadete edastamine ja volitatud esindajad** 
   1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
   4. Poolte volitatud esindajad on:
      1. Tellija esindaja on , e-post , telefon . Tellija esindajal on õigus esindada tellijat lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.
      2. täitja esindaja on \_\_\_ nimi ­­­\_\_\_, telefon \_\_\_, e-post \_\_\_.
6. **Konfidentsiaalsus** 
   1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele käsundisaaja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
   3. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Täitja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
7. **Hankelepingu kehtivus, muutmine ja lõpetamine**
   1. Leping jõustub allkirjastamisest ja kehtib kuni **31.detsember 2024.a.** Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul enneaegselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele. Tellija teatab täitjale sellest kirjalikult ette vähemalt kaks kuud.
   4. Tellijal on õigus leping ette teatamata ühepoolselt lõpetada, kui:
      1. täitja suhtes on algatatud likvideerimis- või pankrotimenetlus;
      2. täitjalon maksuvõlg riigihangete seaduse § 95 lg 1 punkti 4 tähenduses ning täitja ei ole maksuvõlga likvideerinud mõistliku aja jooksul pärast tellija vastavasisulist teadet.
8. **Lõppsätted**
   1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
   2. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks kohtule.

**Tellija Täitja**